પાટણ શહેરના વીજળકૂવા વિસ્તારમાં આવેલ વિવિધ મહોલ્લા પોળોના રહીશોને આ વિસતારમાં ચાલતી સસ્તા અનાજની દુકાન પરથી કાર્ડ ધારકોને છેલ્લા ઘણા સમયથી અનાજનો ઓછો પુરવઠો અપાતો હોઈ તેમજ સસ્તા અનાજના દુકાનના સંચાલક દ્વારા દીવસમાં માત્ર સાંજના સમયે અડધો કલાક જ દુકાન ખુલ્લી રાખતા હોઈ માલની કુપન કે બિલ આપ્યા સિવાય વધુ નાણાં વસુલી અનાજનો ઓછો પુરવઠો આપતા હોઈ જેને લઈને કાર્ડ ધારકોનો મોઢાનો કોળીયો છીનવાઈ જવા પામ્યો છે સાથે સરકાર દ્વારા અંત્યોદય અને બી. પી. એલ. કાર્ડ ધારકોનો જે જથ્થો નક્કી કરાયો છે તેના કરતા પ૦ ટકા જ અનાજનો જથ્થો કાર્ડ ધારક દ્વારા અપાતો હોવાની બુમરાડને લઈને આજે રહીશોએ પાટણ નિવાસી કલેક્ટર તેમજ અન્ન પુરવઠા અધિકારીને આવેદનપત્ર આપી યોગ્ય તપાસ કરી રહીશોને અન્નનો પુરવઠો સરકારે કરેલ નીતી નિયમ મુજબ મળી રહે તેવી માંગ ઉચ્ચારવામાં આવી હતી.